વિજલપોર પાલિકાના રામનગર વિસ્તારમાં સાતેક મહિના અગાઉ જ બ્લોકપેવિંગના અંદાજિત 30 લાખથી વધુનું કામ કરાયું હતું. ઠેર ઠેર ગલી-ગલીએ બ્લોક પેવિંગની કામગીરી કરી દેવામાં આવી હતી. ઉપરાંત નવદુર્ગાનગર, રેવાનગર, આંબાવાડી સહિત વિસ્તારોમાં પણ વિકાસની ગાથા ગાવા માટે બ્લોકપેવિંગ કરાયું હતું. જોકે ચોમાસુ બેસતા જ આ ઠેર ઠેર કરાયેલા બ્લોકપેવિંગના કામમાં વેઠ ઉતારાયાનું બહાર આવ્યું છે. જેને લઈ લોકોના લાખો રૂપિયા વેડફાય ગયાનું માનવામાં આવી રહ્યું છે.